b'\n_START_ARTICLE_\nPierre-Emerick Aubameyang\n_START_SECTION_\nKarijera\n_START_PARAGRAPH_\nProfesionalnu karijeru zapo\xc4\x8deo je u redovima talijanskog Milana, me\xc4\x91utim nije zaigrao nijednu utakmicu za klub, ve\xc4\x87 je \xc4\x8detiri sezone bio na posudbama. Tako je prve nastupe imao u Dijonu, gdje je u 34 liga\xc5\xa1ka nastupa postigao 8 golova. Idu\xc4\x87e sezone odlazi na posudbu u Lille gdje je nastupio 14 puta te postigao 2 pogotka. Godine 2010. odlazi na posudbu u Monaco, gdje se zadr\xc5\xbeao samo \xc5\xa1est mjeseci, te u sije\xc4\x8dnju 2011. godine opet odlazi na posudbu, ovaj put u Saint-\xc3\x89tienne, za koji potpisuje stalni ugovor u prosincu iste godine. _NEWLINE_U velja\xc4\x8di 2012. godine posti\xc5\xbee svoj prvi hat-trick, u utakmici protiv Lorienta. Dana 20. travnja 2013. godine, osvojio je svoj prvi veliki trofej, pobjedom svog kluba u finalu francuskog Liga kupa protiv Rennesa. Tako\xc4\x91er, sa 19 pogodaka sezone 2012./2013. bio je drugi najbolji strijelac Ligue 1, iza Zlatana Ibrahimovi\xc4\x87a. _NEWLINE_Dana 4. lipnja 2013. godine, prelazi u redove Borussije Dortmund s kojom je potpisao petogodi\xc5\xa1nji ugovor. U svom liga\xc5\xa1kom debiju protiv Augsburga postigao je hattrick, a prvi gol je postigao iz svog prvog udarca u ligi. Tako\xc4\x91er je postao prvi Gabonac koji je zaigrao u Bundesligi. Dana 27. studenog 2013. godine postigao je i prvi gol u Ligi prvaka, u utakmici protiv Napolija. 2018. stigao je u Arsenal . i potpisao ugovor do 30. lipnja 2022.\n_START_SECTION_\nMe\xc4\x91unarodna karijera\n_START_PARAGRAPH_\nIako je bio pozvan da zaigra za talijnsku reprezentaciju do 19 godina, prvi nastup je zabilje\xc5\xbeio u francuskoj reprezentaciji do 21 godine protiv Tunisa. Godine 2009. pozvan je u gabonsku nogometnu reprezentaciju, te je bio jedan od klju\xc4\x8dnih igra\xc4\x8da na Afri\xc4\x8dkom kupu nacija 2012. godine, kada su stigli do \xc4\x8detvrtfinala. Tako\xc4\x91er je nastupio na Olimpijskim igrama 2012. godine u Londonu, me\xc4\x91utim reprezenacija Gabona nije pro\xc5\xa1la grupnu fazu natjecanja. Predstavljao je Gabon na Afri\xc4\x8dkom kupu nacija u svojoj zemlji u 2017. godini. Doma\xc4\x87in se oprostio od daljnjeg turnira remijem bez pogodaka protiv Kameruna. Gabon je tako postao prvi doma\xc4\x87in u povijesti Kupa nacija koji zavr\xc5\xa1ava svoj nastup u natjecanju po skupinama.'